b'\n_START_ARTICLE_\nCerkev sv. Kozme in Damijana, Kuzma\n_START_SECTION_\nGradnja cerkve\n_START_PARAGRAPH_\nPrvo cerkev oziroma kapelo so zgradili na Kuzmi v 15. stoletju. Zvonik je  bil najprej lesen, pozneje pa kamnit, zidan ob cerkvi. Takratni krajani so ga uporabljali za zavetje pred tur\xc5\xa1kimi vpadi, glas zvona pa jih je opozarjal na nevarnost. Leta 1850, ko so dozidali prezbiterij, leta 1880 so skodle na stolpu zamenjali s plo\xc4\x8devino, cerkev pa so prekrili z doma \xc5\xbegano stre\xc5\xa1no opeko._NEWLINE_Prvotno cerkev je \xc4\x8dedalje bolj na\xc4\x8denjal zob \xc4\x8dasa, zato so duhovniki in verniki za\xc4\x8deli razmi\xc5\xa1ljati in tudi delati na tem, da bi zgradili novo cerkvev. Takoj po drugi svetovni vojni so verniki in krajani naredili doma zidno opeko. Ker pa za zidavo nove cerkve niso dobili dovoljenja, so pove\xc4\x8dali staro. Dozidali so ladjo na severni strani. Prizidek je bil 24. novembra 1946. leta blagoslovljen. Opeka, ki je niso porabili, je ostala \xc5\xa1e nekaj \xc4\x8dasa zlo\xc5\xbeena ob \xc5\xbeupnijskem gospodarskem poslopju, leta 1949 pa so jo razvozili in porabili za zidavo zadru\xc5\xbenih domov v Kuzmi in Doli\xc4\x8du._NEWLINE_Verniki pa so si \xc5\xbeeleli povsem novo cerkev. Dobili so le izjemno dovoljenje za dozidavo cerkve v Kuzmi. \xc5\xbde 28. aprila 1963. leta so zakoli\xc4\x8dili temelje cerkve. Pomo\xc5\xbeni delavci niso bili le rimskokatoli\xc5\xa1ki verniki, ampak tudi nekateri evangeli\xc4\x8dani. Kmalu so za\xc4\x8deli betonirati in nato zidati. Stara cerkev je bila dolgo \xc4\x8dasa nedotaknjena in so v njej opravljali bogoslu\xc5\xbeje. \xc5\xa0ele ko so bile vse nove obodne stene sezidane, so odstranili ostre\xc5\xa1je stare cerkve in namestili novo. Od stare cerkve sta ostala le zvonik in prezbiterij. Ob glavnem vhodu v novo cerkev so sezidali prizidek s stopnicami, ki vodijo na kor, na ju\xc5\xbeni strani pa so prizidali \xc5\xa1e zakristijo z majhno u\xc4\x8dilnico, v nadstropju pa je nastala velika u\xc4\x8dilnica za verouk s posebnim vhodom. Prvo bo\xc5\xbejo slu\xc5\xbebo v tej cerkvi so imeli 1. decembra 1963. leta. Kuzmanska cerkev pa je bila blagoslovljena 27. septembra 1969. leta. Verniki iz Kuzme, Doli\xc4\x8da, Trdkove in Matja\xc5\xa1evec so uspeli sezidati cerkev v \xc5\xa1tirih letih.\n_START_SECTION_\nPoslikava cerkve\n_START_PARAGRAPH_\n\xc4\x8ceprav je kuzemska cerkev \xc5\xbee rabila svojemu namenu, \xc5\xa1e ni bila poslikana. Slikar Lojze Perko, je prevzel slikarska dela. Odlo\xc4\x8dil se je za tako imenovano sgraffito slikanje celotne cerkve: na oltarni steni kri\xc5\xbe, ob krstnem kamnu Jezusov krst in okrog po stenah cerkve prizore kri\xc5\xbeevega pota._NEWLINE_Verniki so hoteli imeti lastno \xc5\xbeupnijo. 26. aprila 1964. leta je pri\xc5\xa1la ustanovna listina za razglasitev \xc5\xbeupnije. Zgradili so tudi \xc5\xbeupnijsko dvorano s \xc4\x8dajno kuhinjo, ki je bila blagoslovljena 4. julija 1993. leta._NEWLINE_Vnebohod je glavni \xc5\xbeupnijski praznik, ko pride v \xc5\xbeupnijsko cerkev sv. Kozme in Damijana, Kuzma veliko romarjev.'